sa aba ng mga ina at ama na naninibulos ng pagtitiwala sa kabaitan ng anak! at ang mestisa'ang makata, makailang saglit pa, ay kasalamuha na sa di magkamayaw na taong naglisawlisaw mula sa plaza moraga hanggang sa pasalapang na dulo ng escolta. sa mga pook na sinabi, gaya ng ginagawa sa taon taon, nang gabing iyo'lumundo ang di mabilang na taong kung saansaang dako nagbuhat, mga taong paraparang kinababadhaan sa mukha ng kagalakang hindi masayod. sa magkabilang bangketa at hanggang sa gitna ng lansangan ay salusalubong ang mga nagbibiruan ng boong tiwala. naghihiyawang animo'mga kawal na galing sa pinagwagihang digma. may pinatutunog ng ubos lakas na mga pakakak tambol, lata anomang bagay na makatutulong sa kaingayan. naghahagisan ng confetti hanggang sa mangapuwing at mangasamid. nagsisiluan ng mahahabang serpentina . lumalakad ng papasingpasing; umaanyo ng katawatawa; nagpapahid sa mukha ng kung anoanong kulay; ngumingisi, sumisigaw, humahalaklak.